**Приложение № 14**

**АДМИНИСТРАТИВЕН ДОГОВОР**

**№ ......................................................................./ ............................... г.**

**ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**

**ПО ПРОГРАМА ЗА МОРСКО ДЕЛО И РИБАРСТВО 2014-2020**

**ПО ПРОЦЕДУРА ЗА ПОДБОР НА ПРОЕКТИ**

**BG14MFOP001-1.024 „Рибарски пристанища, кейове за разтоварване, рибни борси и лодкостоянки“,**

**мярка 1.8. „Рибарски пристанища, кейове за разтоварване, рибни борси и лодкостоянки”,**

**сектор „Инвестиции насочени към изграждане и/или модернизация на лодкостоянки“**

|  |  |
| --- | --- |
| **№ НА ПРОЕКТА (ОТ ИСУН):** |  |
| **НАИМЕНОВАНИЕ НА ПРОЕКТА:** |  |
| **БЕНЕФИЦИЕР:** |  |
| **МАКСИМАЛЕН РАЗМЕР НА БФП** | ……………………….лв., (…………………..............………………),  от които:  ………..….% в размер на ……………………….……………………лв. (…………………………………...………………………….…….………) се осигуряват от Европейския съюз чрез Европейския фонд за морско дело и рибарство,  и  ……………% в размер на ……………..……………..………………лв. (……………………………………….…………..…………………….....) от държавния бюджет на Република България |
| **ПРИОРИТЕТ НА ПМДР:** | Приоритет на Съюза 1 „Насърчаване на устойчиво в екологично отношение, иновативно, конкурентоспособно и основано на знания рибарство, характеризиращо се с ефективно използване на ресурсите“ |
| **СРОК ЗА ИЗПЪЛНЕНИЕ:** | от ……………….….. г. до ……………………. г.*;* ……..… месеца |

На основание чл. 24, ал. 1 и чл. 37, ал. 3 от Закона за управление на средствата от Европейските структурни и инвестиционни фондове (ЗУСЕСИФ) и във връзка с оценителен доклад от …………………..……2022 г. по Процедура BG14MFOP001-1.024 „Рибарски пристанища, кейове за разтоварване, рибни борси и лодкостоянки“, одобрен на ……..…………………2022 г. от Ръководителя на Управляващия орган (УО) на Програмата за морско дело и рибарство 2014-2020 (ПМДР)

**между:**

**………………….……………………….. - заместник-министър на земеделието и ръководител на УО на ПМДР**, съгласно Заповед № …………………….…. от …………………..….. г. на министъра на земеделието, от една страна,

**и**

**…………………………………………………………………………………………**, с адрес: ………………………………………………………………, ЕИК …………………………..*,* представляван/о/а от ………………………………………………………………………, наричан/о/а по-нататък за целите на този договор „Бенефициер”, от друга страна,

**се сключи този договор за следното:**

1. Ръководителят на УО на ПМДР предоставя на Бенефициера безвъзмездна финансова помощ (БФП) по ПМДР за изпълнението на проект № ……………………………….., с наименование „………………………………………………..……………………..“ (наричан по-нататък проекта), а Бенефициерът приема БФП и се задължава да изпълни проекта, съгласно одобреното проектно предложение въз основа на Формуляра за кандидатстване, при спазване на изискванията и условията на Условията за кандидатстване по процедурата, правото на Европейския съюз (ЕС) и националното законодателство.

2. При изпълнението на проекта, Бенефициерът се задължава да спазва условията на този договор и Условията за изпълнение на проекти по процедурата (Условията за изпълнение).

3. Проектът с № ……………...........….е на стойност …………………………………… лева.

Безвъзмездната финансова помощ е с максимален размер до …...........................................................................лв. (словом в лева), която представлява ...............% от общите допустими разходи за изпълнение на проекта.

4. Максималният размер на БФП, която се предоставя на Бенефициера, е равен на размера на верифицираните разходи за изпълнение на проекта, но не повече от размера по т. 3.

5. Основните дейности по изпълнение на одобрения проект са:

…………………………………………………………………………………………………………

…………………………………………………………………………………………………………

6. Индикаторите по проекта са:

……………………………………………………………

…………………………………………………..………..

6.1. При неизпълнение на заложените индикатори по проекта, Управляващият орган има право да наложи финансови корекции в съответствие с чл. 70, ал. 1, т. 7 от Закона за управление на средствата от Европейските структурни и инвестиционни фондове.

6.2. Размерът на финансовата корекция по т. 6.1. се определя съгласно Приложение № 2 към чл. 2, ал. 3 на Наредбатa за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове, приета с Постановление № 57 на Министерския съвет от 28 март 2017 г.

7. Срокът за изпълнение на одобрения проект е от …………………..….………… г. до ……………………..………. г. (…………… месеца), но не повече от максималния срок, предвиден в т. 18 от Условията за кандидатстване. Срокът започва да тече от датата на подписване на настоящия договор.

7.1 Срокът по т. 7 обхваща продължителността на всички дейности, свързани с изпълнението на проекта, включително окончателно разплащане от Бенефициера към изпълнителите.

7.2. За период 5 години от датата на извършване на окончателното плащане Бенефициерът е длъжен да:

7.2.1. използва придобитите въз основа на одобрения проект активи по предназначение.

7.2.2. не прехвърля правото на собственост и/или преотстъпва правото на ползване върху активите, предмет на подпомагане, под каквато и да е форма с изключение на случаите, когато това се изисква по закон.

7.2.3. не прекратява/премества подпомогнатата дейност.

8. В случай на извънредни обстоятелства/непреодолима сила (форсмажор), срокът по т. 7 може да бъде удължен/спрян по реда, условията и в сроковете, определени в раздел Х на Общите условия (Приложение 15), но не по-късно от 30.11.2023 г.

9. Плащанията по този договор се извършват при условията, в размерите и в сроковете, посочени в Общите условия и Условията за изпълнение.

10. Конкретизация на условията за извършване на плащания по изпълнението на одобрения проект:

10.1. Плащанията се извършват въз основа на искане за плащане, като Бенефициерът може да подаде искане за авансово/и, искане за междинно/и и искане за окончателно плащане. Искания за плащане се подават по следния ред:

10.1.1. Искане за авансово плащане се подава по реда и при условията на чл. 78, б. „а“ от Общите условия и е в размер на…………………….……………

10.1.2. Искане за междинно плащане се подава по реда и при условията на чл. 78, б. „б“ от Общите условия, и може да e в размер на …………………………., като общият размер на авансовото (в случай, че има такова) и междинното плащане не може да надхвърля 80% от размера на БФП по т. 3.

10.1.3. Искане за окончателно плащане по реда и при условията на чл. 78, б. „в“ от Общите условия и може да е в размер на ……………………………………. Размерът на окончателното плащане е равен на не повече от разликата между максималния размер на БФП по т. 3 и сумата на извършеното авансово и/или междинно плащане. Когато не е извършено авансово и/или междинно плащане, размерът на окончателното плащане е до 100% от максималната стойност на БФП по т. 3.

10.2. Плащанията по този договор се извършват в левове, по банков път, по следната банкова сметка на Бенефициера:

……………………………………………………....(посочва се банката на Бенефициера);

………………………………………..…..…………(посочва се BIC КОД);

…………………………………………..…………..(посочва се банковата сметка в левове - IBAN).

10.3. Разходите за ДДС по проекта се финансират съгласно чл. .......... от Постановление № .............. на Министерски съвет от ................. г. за изпълнението на държавния бюджет на Република България за ................ г. и са в размер на ................... лева (......................................) (приложимо за бенефициери-общини).

11. Отчитането на изпълнението на одобрения проект се извършва по реда, условията и в сроковете, определени в Общите условия и Условията за изпълнение.

12. Безвъзмездната финансова помощ по т. 3 не представлява държавна/минимална помощ.

13. Измененията и/или допълненията на договора и проекта се извършват чрез сключването на допълнителни споразумения към него, по инициатива на Управляващия орган или на Бенефициера, при условията на чл. 39 от ЗУСЕСИФ и раздел VIII от Общите условия.

14. Настоящият договор може да бъде прекратен при условията и реда на чл. 39 от ЗУСЕСИФ и/или раздел ХI от Общите условия.

15. При прекратяване на договора, Бенефициерът е длъжен да възстанови изцяло получените плащания по настоящия административен договор за предоставяне на безвъзмездна финансова помощ.

16. След подписване на настоящия договор, Бенефициерът е длъжен да проведе процедура за избор на изпълнител, съгласно реда и условията на Постановление № 160 на Министерския съвет от 01.07.2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове (ДВ, бр. 52 от 2016 г.) и Условията за изпълнение. Крайният срок за подаване на офертите в процедурата следва да е съобразен със сложността на подготовката на оферта от страна на кандидатите за изпълнител, но не може да бъде по-кратък от 21 дни от публикуването на поканата за строително-монтажни работи и разходи за закупуване на оборудване по индивидуално технологично/техническо задание. За всички останали разходи за доставки и услуги, крайният срок за подаване на офертите в процедурата не може да бъде по-кратък от 7 дни от публикуването на поканата.

В случай, че Бенефициерът се явява възложител в съответствие с чл. 5 от Закона за обществените поръчки (ЗОП), задължително провежда обществена/и поръчка/и за избор на изпълнител/и на дейностите по проекта. Процедурите се провеждат в съответствие със ЗОП и при спазване условията и реда на приложимото законодателство.

17. Процедурата за избор на изпълнител не води до промяна в срока за изпълнение на проекта по т. 7.

18. След приключване на процедурата по т. 16 Бенефициерът и УО на ПМДР сключват допълнително споразумение, в което се посочват избраните изпълнители и окончателния размер на БФП *(в случаите, в които изпълнителите не са били избрани преди подаване на Формуляра за кандидатстване).*

19. Цялата кореспонденция, свързана с договора и проекта се осъществява чрез Информационната система за управление и наблюдение на средствата от ЕСИФ (ИСУН 2020) при спазване на изискванията на ЗУСЕСИФ, на съответните нормативни актове по прилагането му и на Условията за изпълнение.

20. Следните документи представляват приложения към този договор и са неразделна част от него:

20.1. Приложение № 1 - Формуляр за кандидатстване (по образец в ИСУН 2020, на електронен носител).

20.2. Приложение № 2 - Таблица с инвестиционни разходи, обособени по видовете плащания – авансово, междинно и окончателно.

20.3. Приложение № 11 - Декларация по чл. 25, ал. 2 от Закона за управление на средствата от Европейските структурни и инвестиционни фондове и чл. 7 от ПМС № 162/2016 г.

20.4. Приложение № 15 - Общи условия към финансираните по процедурата административни договори за предоставяне на БФП (на електронен носител).

20.5. Приложение № 16 - Пакет декларации към АДПБФП (Декларация липса на нередности, подписана от кандидата към датата на сключване на договора; Декларация за липса на конфликт на интереси, подписана от кандитата към датата на сключване на договора; Декларация по чл. 10 от Регламент (ЕС) № 508/2014 на европейския парламент и на съвета от 15 май 2014 година за Европейския фонд за морско дело и рибарство, подписана от кандитата към датата на сключване на договора; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК, подписана от кандидата към датата на сключване на договора; Декларация за липса на промяна в обстоятелствата, декларирани при подаване на формуляр за кандидатстване) – подписано от лице с право да представлява кандидата. В случаите, когато бенефициерът се представлява само заедно от няколко физически лица, заявлението се попълва и подписва от всички от тях.

20.6. Приложение № 17 - Методика за определяне размера на финансовите корекции по проекти, финансирани от ПМДР.

21. Настоящият договор влиза в сила от датата на подписването му и е със срок на действие 5 (пет) години след датата на извършване на окончателното плащане по проекта.

Този договор се състави и подписа в три оригинални екземпляра на български език, два за УО на ПМДР и един за Бенефициера.

С подписването на настоящия договор № …………………………… представляващият Бенефициера потвърждава, че е запознат със съдържанието на договора и неговите приложения и с Условията за изпълнение, и ги приема.

|  |  |
| --- | --- |
| **РЪКОВОДИТЕЛ НА УО НА ПМДР:**  *………...........…………….................….………*  *(подпис)*  *........................................................................*  *(име, фамилия и длъжност)*  Дата: *………………………г.*  *………...........……….............…..………………*  *(подпис)*  *.........................................................................*  *(име, фамилия и длъжност на лице с право на втори подпис)*  Дата: *…………….….……г.* | **ЗА БЕНЕФИЦИЕРА:**  *………...........…………….............…….………*  *(подпис)*  *........................................................................*  *(име, фамилия и длъжност)*  Дата: *…………………..…г.*  *………...........…………….............…..…………*  *(подпис)*  *.........................................................................*  *(име, фамилия и длъжност на лице с право на втори подпис)*  Дата: *………………..……г.* |